|  |  |
| --- | --- |
|  |  |
| Astrid Kesküla  Stromtec OÜ  astrid@stromtec.ee | 31.03.2022  Meie 07.06.2022 nr 7.1-2/22/6921-4 |

|  |  |
| --- | --- |
| **Elektrivõrguga liitumise projekti kooskõlastamine riigitee nr 11116 maaüksuse piires ja tee kaitsevööndis** |  |

Esitasite Transpordiametile kooskõlastamiseks Stromtec OÜ poolt koostatud tööprojekti töö nr 20-/5, projekti kood nr LR0173 „Sepametsa tee 2, 4, 6, 8, 10, 12, 14, 16 ja 18 kinnistute liitumine elektrivõrguga, Jõgisoo küla, Saue vald, Harju maakond“ (edaspidi *projekt*).

Kooskõlastamiseks esitatud *projektis* on lahendatud Harju maakonnas Saue vallas Jõgisoo külas asuvate Sepametsa tee 2, 4, 6, 8, 10, 12, 14, 16 ja 18 kinnisasjade elektrivõrguga liitumise eesmärgil elektrirajatiste (0,4kV ja 10kV maakaabel) rajamine, õhuliini demonteerimine ning side multitoru, sidekapi, sidekaevude (edaspidi *tehnovõrk*) rajamine riigitee maaüksuse piires ja tee kaitsevööndis:

***Tehnovõrgu* ristumine riigiteega nr 11116 Kanama - Jõgisoo km 1,94 kinniselt ja avatud kaevemeetodil, kaitsetorus (maakaabel, side multitoru). *Tehnovõrgu* kulgemine riigitee kaitsevööndis km 1,94-2,14 (sidekapp, sidekaevud, maakaabel, side multitoru).**

*Projekti* aluseks on võetud Stuudio Beeta töö nr 05B-2005 detailplaneering ning T-model OÜ projekt töö nr 020055.

Juhime tähelepanu, et Transpordiameti ja huvitatud isiku vahel on 22.09.2020 sõlmitud ristumiskoha ehitamise leping nr 15-2/20/35343-3, vastavalt kooskõlastatud projektile *„Harju maakond, Saue vald, Jõgisoo küla, Sepametsa tee projekt“*, OÜ T-Model töö nr 020055.

Võttes aluseks ehitusseadustiku (edaspidi *EhS*) § 99 lg 3, **kooskõlastame** Stromtec OÜ poolt koostatud tööprojekti töö nr 20-/5, projekti kood nr LR0173 *„Sepametsa tee 2, 4, 6, 8, 10, 12, 14, 16 ja 18 kinnistute liitumine elektrivõrguga, Jõgisoo küla, Saue vald, Harju maakond“.* Juhime tähelepanu, et kooskõlastuse objektiks on ainult *projektis* sisalduvad elektri- ja siderajatised ning muudele *projekti* asendiplaanil toodud ehitistele see ei laiene.

*Projekti* realiseerimisel ja *tehnovõrgu* ehitamisel tuleb arvestada järgneva informatsiooni ja nõuetega:

1. Tehnovõrgu omanik peab esitama Transpordiametile garantiikirja kehtivusajaga 5 aastat, milles kirja väljastaja tagab ehitustööde tõttu teele ja riigitee maale tekkinud võimalike kahjustuste likvideerimise oma kuludega.
2. Tehnovõrgu omanikul tuleb sõlmida Transpordiametiga kokkulepe riigitee maaüksusele kasutusõiguse saamiseks. Taotlus tuleb esitada Transpordiametile aadressil ([maantee@transpordiamet.ee](mailto:maantee@transpordiamet.ee)). Kokkuleppe taotluse vorm asub [www.transpordiamet.ee](http://www.transpordiamet.ee) – Maanteed, veeteed, õhuruum – Juhendid – Riigimaade kasutus – tehnovõrgud – ***Taotlus teemaale tehnovõrgu ja -rajatise ehitamiseks ja talumiseks vajaliku isikliku kasutusõiguse seadmise lepingu sõlmimiseks.*** Sõlmitud kokkulepe on aluseks liiklusvälise tegevuse loa väljastamiseks.
3. Enne riigitee maaüksusel ehitustööde alustamist tuleb huvitatud isikul:

3.1. koostada liikluskorralduse projekt vastavalt [liiklusseaduse](https://www.riigiteataja.ee/akt/dyn=115072015005&id=123032015119!pr7b1lg4) § 71 lõike 4 alusel kehtestatud Majandus- ja taristuministri 13.07.2018 määrusele nr 43 *Nõuded ajutisele liikluskorraldusele* ningkooskõlastada see Transpordiametiga e-posti aadressil [maantee@transpordiamet.ee](mailto:maantee@transpordiamet.ee);

3.2. saada Transpordiametilt [liiklusseaduse](https://www.riigiteataja.ee/akt/130122015027) § 7² lg 3 kohane liiklusvälise tegevuse luba. Taotluse vorm on saadaval <https://www.transpordiamet.ee/uudised-ametist-ja-kontakt/dokumendid/blanketid> jaotisest „Liikluskorraldus maanteel“. Vastav taotlus palume saata e-posti aadressil [maantee@transpordiamet.ee](mailto:maantee@transpordiamet.ee). Taotlusele lisada kooskõlastuskiri ja ehitusaegse liikluskorralduse projekt.

1. Riigitee ja selle rajatiste kahjustamine on keelatud; ehitustehnikaga manööverdamine riigiteel ja riigitee mulde nõlvadel ei ole lubatud. Materjalide veod korraldada olemasolevate juurdepääsuteede kaudu.
2. Tööpäeva lõppedes ei ole lubatud jätta riigitee maaüksusele ega tee lähialale lahtiseid kaevikuid. Materjalide ladustamine sõiduteele või selle vahetusse lähedusse on keelatud.
3. Riigitee maa tuleb peale tööde lõppu korrastada. Haljastus taastada kasvupinnase ja murukülviga vastavalt „Teetööde tehniliste kirjelduste“ peatükk nr 9 „Maastikukujundustööd“ kvaliteedinõuetele.
4. *Tehnovõrgu* ehitustööde aeg tuleb kavandada nii, et riigitee teemaa korrastamise ja taastamise tööd oleksid teostatavad võimalikult lühikese aja jooksul. Kui ilmastikuolud ei võimalda riigitee teemaa taastamist, tuleb projektijärgsete *tehnovõrgu* ehitustööd riigitee piirides peatada. Katted peavad olema taastatud ja teemaa korrastatud enne *tehnovõrgule* kasutusloa andmist.
5. Ehitatav *tehnovõrk* peab vastama *EhS* tulenevatele normidele ning ei tohi ehituse ajal ega kasutusele võtu järgselt seada takistusi liiklusele, tee ja teerajatiste teehoiule (korrashoiule) või sademe- ja pinnasevete ärajuhtimisele riigitee transpordimaalt ja kaitsevööndist.
6. Tööde lõpetamisel tuleb Transpordiametile esitada digitaalsed teostusjoonised 3D kujul .pdf ja .dwg (.dgn) formaadis.
7. Kooskõlastatud *projekti* muutmisel riigitee piirides ja/või kaitsevööndis tuleb projektlahendus Transpordiametiga uuesti kooskõlastada.
8. Kooskõlastus kehtib 2 aastat väljaandmise kuupäevast.

Lugupidamisega

(allkirjastatud digitaalselt)

Tiit Harjak

juhtivspetsialist

projekteerimise osakonna taristu kooskõlastuste üksus

Lisa: Projekt „MNT\_Kooskõlastuse\_taotlus\_11116 Kanama-Jõgisoo tee.asice“.

Elliko Kõiv

57848581, Elliko.Koiv@transpordiamet.ee